1994 ൽ കാനഡയിലേക്ക് കുടിയേറിയ റൊമാനിയൻ വംശജരായ മാതാപിതാക്കളുടെ മകളായി 2000 ജൂൺ 16 ന് ഒണ്ടാറിയോയിലെ മിസിസ്സാഗയിലാണ് ബിയാൻക ജനിച്ചത്. ബ്രാസോവിലെ ട്രാൻസിൽവാനിയ യൂണിവേഴ്‌സിറ്റിയിൽ നിന്ന് ബിരുദം നേടിയതിന് ശേഷം എൻജീനീയറായിരുന്ന ബിയാൻകയുടെ പിതാവ് നിക്കു ആൻഡ്രെസ്കു കാനഡയിൽ ഒരു ജോലി സ്വീകരിച്ചു. ക്രയോവ സർവകലാശാലയിൽ നിന്ന് ബിരുദം നേടിയ ബിയാൻകയുടെ മാതാവ് പിന്നീട് ടൊറോണ്ടോയിലെ ഗ്ലോബൽ മാക്സ്ഫിൻ ഇൻവെസ്റ്റ്‌മെന്റ്സ് ഇൻകോർപ്പറേറ്റിന്റെ ചീഫ് കംപ്ലയിൻസ് ഓഫീസറായി നിയമിതയായി.

ആൻഡ്രെസ്കു കുടുംബം മാതാപിതാക്കളുടെ ജന്മനാടായ റൊമാനിയയിലേക്ക് മടങ്ങിയകാലത്ത് തന്റെ ഏഴാമത്തെ വയസ്സിൽ പിറ്റെസ്റ്റിയിൽവച്ച് ഗെബ്രിയൽ ഹ്രിസ്റ്റാഷെക്ക് കീഴിൽ ബിയാൻക ടെന്നീസ് പരിശീലിക്കാൻ തുടങ്ങി. കുറച്ച് വർഷങ്ങൾക്ക് ശേഷം, ആൻഡ്രെസ്കു കുടുംബം കാനഡയിൽ താമസിക്കാൻ മടങ്ങിയെത്തുകയും അവിടെ മിസിസ്സാഗയിലെ ഒന്റാറിയോ റാക്കറ്റ് ക്ലബിൽ ബിയാൻക പരിശീലനത്തിനു ചേർന്നു. ബിയാൻകക്ക് കേവലം 11 വയസ് പ്രായമുള്ളപ്പോൾ, ടൊറന്റോയിലെ ടെന്നീസ് കാനഡയുടെ ദേശീയ പരിശീലന പരിപാടിയിൽ ചേരുകയും ഒപ്പം അവർ തന്റെ ടെന്നീസ് കരിയറിനെക്കുറിച്ച് കൂടുതൽ ഗൗരവതരമായി ചിന്തിച്ചുതുടങ്ങുകയും ചെയ്തു. അവളുടെ ബാല്യകാല ആരാധനാ വിഗ്രഹം കിം ക്ലിജ്സ്റ്റേഴ്സ് ആയിരുന്നു. തുടർന്ന് സിമോണ ഹാലെപ് ഉൾപ്പെടെ മറ്റ് പ്രിയപ്പെട്ട കളിക്കാരു അവരുടെ ആരാധനാപാത്രങ്ങളായി. വില്യംസ് സഹോദരിമാരെയും അവർ പ്രശംസിച്ചിരുന്നു.

2016ലെ റോജേഴ്സ് കപ്പിൽ, ആൻഡ്രെസ്കുവിനോട് കൂടുതൽ പ്രൊഫഷണലാകാൻ സിമോണ ഹാലെപ്പ് ഉപദേശിക്കുകയും അവരെ പ്രോത്സാഹിപ്പിക്കുകയും ചെയ്തു.

2018: സ്ഥിരമായ പ്രകടനം, പരിക്കുകൾ എന്നിവ
സ്വകാര്യജീവിതം
2017: WTA അരങ്ങേറ്റവും ജൂനിയർ ഗ്രാൻസ്ലാം ചാമ്പ്യൻഷിപ്പും
ആദ്യകാലം